युवक की हत्या पर परिजन व ग्रामीणों ने किया हंगामा
महू-नसीराबाद रोड पर शुक्रवार रात को युवक का शव मिला था। इस मामले में शनिवार सुबह प्रत्यक्षदर्शियों ने पुलिस को बताया युवक की हत्या हुई है। आरोपियों गिरफ्तारी को लेकर ग्रामीणों ने जिला अस्पताल में चौकी का घेराव कर हंगामा किया। यहां से आक्रोशित ग्रामीण कैंट थाना पहुंचे। जहां प्रत्यक्षदर्शियों के बयान के बाद नामजद रिपोर्ट दर्ज की है।
कैंट पुलिस ने शुक्रवार रात को सूचना पर वृंदावन ढाबे के पास धनेरियाकलां निवासी मुकेश पिता शंकरदास बैरागी का शव बरामद किया था। शनिवार सुबह 10 बजे डॉक्टर पीएम करने जा रहे थे। इस दौरान धनेरियाकलां के सैकड़ों 150 ग्रामीण अस्पताल पहुंचे और चौकी का घेराव कर प्रदर्शन करने लगे। ग्रामीणों के साथ प्रत्यक्षदर्शियों ने कहा मुकेश की हत्या हुई है। हंगामा की सूचना पर टीआई दीपक खत्री मौके पर पहुंचे। ग्रामीण मुकेश की हत्या का डूंगलावदा के मुकेश गुर्जर पर आरोप लगाते हुए हत्या का प्रकरण दर्ज करने की मांग की। टीआई बिना जांच के प्रकरण दर्ज करने से मना कर दिया। ग्रामीणों का आक्रोश भड़क गया। अतिरिक्त पुलिस बल बुला गया। 20 मिनट समझाइश दी तो आक्रोश शांत हुआ। पुलिस तीनों प्रत्यक्षदर्शियों को लेकर थाने पहुंची। ग्रामीण भी थाने पहुंच गए। एएसपी राकेश सगर, जिला कांग्रेस अध्यक्ष नंदकिशोर पटेल थाने पहुंचे। प्रत्यक्षदर्शियों के बयान पर मुकेश गुर्जर सहित दो अन्य लोगों के खिलाफ धारा 302, 323, 34 के तहत प्रकरण दर्ज किया।
घटना की कहानी प्रत्यक्षदर्शी ड्राइवर की जुबानी
भरत पिता मुकेश नाई (25) ने बताया शुक्रवार सुबह कारूलाल पिता नंदलाल तेली, महेंद्र पिता शिव नारायण शर्मा, मुकेश पिता शंकरदास बैरागी के साथ ट्रैक्टर से शंभूपुरा में भूसा (सूखला) लेने गए थे। वहां से सूखला लेकर रात में 9 बजे डूंगलावदा में पहुंचे। जहां करीब 20 लोग ट्रैक्टर-ट्रॉली को घेर लिया। हमारे साथ मारपीट शुरू कर दी। ट्रैक्टर को छोड़कर तीन लोग मौके से भाग गए। मुकेश उन्होंने पकड़ लिया। 1 घंटे बाद जब ट्रैक्टर के पास पहुंचे तो पता चला मुकेश की हत्या कर दी। भरत ने बताया एक हफ्ते पहले भी गांव के लोगों ने विवाद कर मारपीट की थी।
मामले में जांच की जा रही है
शुक्रवार रात युवक का शव मिला था। इस मामले में जांच कर रहे थे। शनिवार सुबह मृतक साथी व ग्रामीण आए। जिन्होंने मुकेश की हत्या होना बताया। तीन लोगों के बयान पर एक नामजद और दो अन्य के खिलाफ हत्या का प्रकरण दर्ज किया गया है। जांच के बाद स्थिति स्पष्ट होगी। राकेश सगर, एएसपी नीमच
एएसपी सगर हाथ लहराकर ग्रामीणों को समझाते हुए
hin_Deva hin_Deva hin_Deva hne_Deva hin_Deva hin_Deva hin_Deva awa_Deva